**PÁLYÁZATI FELHÍVÁS**

Szikszó Város Önkormányzat Képviselő-testülete az önkormányzat tulajdonában lévő lakások és nem lakás célú helyiségek bérletéről, elidegenítéséről szóló 20/2015.(X.12.) számú önkormányzati rendeletben meghatározottak szerint pályázat útján bérbeadásra meghirdeti az alábbi szociális bérlakást:

**Szikszó, Kassai út 59/B. fsz. C szám alatti – 1 nappali, étkező-konyha, 1 fürdőszoba 1 WC – 51.86 m2 alapterületű szociális bérlakás**

A bérleti díj 310.-Ft/m2/hó. A bérleti díj a közüzemi költséget nem tartalmazza.

**A bérbeadás a Képviselő-testületi döntést követően 2 évre történik.**

Pályázni a Szikszói Közös Önkormányzati Hivatalnál (3800 Szikszó, Kálvin tér 1.) igényelhető kérelem nyomtatvány kitöltésével és a szükséges mellékletek csatolásával lehet.

**A pályázat benyújtási határideje: 2021. október 15. 12:00 óra.**

A pályázatot Szikszó Város Önkormányzatának Képviselő-testülete bírálja el, a pályázat benyújtására megadott határidő lejártát követő első Képviselő-testületi ülésén. A döntésről minden pályázó írásos értesítést kap.

Az önkormányzati rendelet 7.§ (2) bekezdése értelmében szociális helyzet alapján adható bérbe az önkormányzati tulajdonú lakás annak:

a) akinek jövedelmi viszonyai alapján - 1 évi jövedelmet figyelembe véve – a család egy főre jutó havi nettó átlagjövedelme nem éri el az öregségi nyugdíjkorhatár mindenkori legkisebb összegének kétszeresét,

b) a pályázó vagy a vele költöző családtag nem rendelkezik lakástulajdonnal, beépíthető lakótelekkel, vagy üdülővel,

c) a pályázó vagy a vele költöző családtag bérlakással rendelkezik, illetve rendelkezett és arról lemondott, azt elcserélte, és ez öt éven belül történt,

d) a pályázó vagy a vele költöző családtag nem rendelkezik szőlő, kert, gyümölcsös művelési ágú ingatlannal, üdülőtelekkel, pincével,

e) a d) pontban meghatározott tulajdon abban az esetben kizáró tényező, ha az ingatlan területe meghaladja a 3000 m2-t,

f) akivel, illetve akinek házastársával, vagy vele jogszerűen együttköltöző hozzátartozójával szemben nem állnak fenn az alábbi kizáró okok:

 da) kiutasítás, kitiltás hatálya alatt áll,

 db) szabadságvesztés büntetését tölti,

 dc) bérleti jogviszonya saját felróható magatartása miatt szűnt meg.

Szociális bérlakásra pályázók esetében a rászorultság megállapítása érdekében környezettanulmány végezhető.

További információ Szikszói Közös Önkormányzati Hivatalban (3800 Szikszó, Kálvin tér 1. tel.: 46/596-450, fax.: 46/596-211) kérhető.